คอนเซปต์ของร้านนี้ คือ วัตถุดิบที่คัดสรรจากธรรมชาติ ผักทั้งหมดปราศจากสารพิษ ส่วนเนื้อสัตว์ก็ปราศจากฮอร์โมน เป็นการปล่อยเลี้ยงตามธรรมชาติ

เมื่อเข้าไปในตัวร้าน ก็มีโต๊ะอยู่ 4-5 โต๊ะ พนักงานเข้ามาแนะนำเมนูดีมาก ละเอียดสุด ๆ ไปกันทั้งหมด 4 คน เลยสั่งยำส้มโอปลาทู กับซุปฟักทองใบกระเพรามา ซึ่งทั้งสองอย่างทำออกมาได้ดีมากกกกกกก ยำส้มโอมีความเข้ากันกับเนื้อปลาทู และถั่ว/กุ้งแห้ง น้ำยำก็ทำออกมาอร่อยเลย แถมมีการเพิ่มสีสันด้วยเม็ดทับทิบ ซุปฟักทองรสชาติกลมกล่อมมาก มีกลิ่นใบกระเพราะอ่อน ๆ โชยมา เสิร์ฟพร้อมกับขนมปังหนึ่งก้อน

ส่วนจานหลักของวันเป็นสปาเก็ตตี้กุ้งแม่น้ำซีฟู้ด ซึ่งมีกุ้งแม่น้ำตัวโต ๆ เสิร์ฟมาให้ ในราคาที่ไม่ได้แพงอย่างที่คิด (ประมาณ 260 บาท) เมนูนี้รสชาติทำออกมาไม่ได้แย่มาก แต่ก็ไม่ถึงขั้นโดนใจ

สุดท้ายเป็นความเด็ดของร้านนี้ คือ สมูทตี้ ที่นี่มีเมนูสมูทตี้ให้เลือกเยอะมาก ๆๆๆๆ หรือถ้าหากว่าใครอยากลองอะไรใหม่ ๆ ก็สามารถที่จะลองเลือกผัก ผลไม้ มาปั่นเป็นสูตรของตัวเองก็ได้ ซึ่งราคาก็เท่ากันกับปกติ (85 บาท) ไม่ได้แพงขึ้น แต่รสชาติอันนี้ก็แล้วแต่คน เพราะทางร้านเค้าบอกว่าเมนูเครื่องดื่มของเค้าทุกอย่างได้มีการคิด และรับรองว่ารสชาติอร่อยโดนใจ สุขภาพดีแน่นอน

มื้อนี้ 4 คน ค่าเสียหายตกคนละ 420 บาท แต่ขอตินิดนึงตรงที่ร้านยังไม่รับบัตรเครดิตนะ